b'\n_START_ARTICLE_\nMike Gallego\n_START_SECTION_\nLjubiteljska kariera\n_START_PARAGRAPH_\nGallego je v srednjo \xc5\xa1olo hodil na St. Paul High School v mestu Santa Fe Springs v Kaliforniji, nato pa je diplomiral iz zgodovine na univerzi UCLA.\n_START_SECTION_\nPoklicna kariera\n_START_PARAGRAPH_\nGallego je bil za\xc4\x8detni igralec druge baze med njihovim nizom treh zaporednih osvojenih naslovov Ameri\xc5\xa1ke lige v letih 1988\xe2\x88\x921990, med katerim so tudi osvojili \xc5\xa1ampionske prstane po suvereni zmagi na Svetovni Seriji leta 1989 proti ve\xc4\x8dnim nasprotnikom na drugi strani Zaliva, ekipi San Francisco Giants. Skozi svojo celotno kariero je bil znan bolj po svoji lovilski rokavici kot pa po svojih odbijalskih sposobnostih. V letu 1990 je Ameri\xc5\xa1ko ligo vodil v \xc5\xbertvovalnih udarcih v polje s sedemnajstimi. Leta 1991 je postavil rekord kariere v doma\xc4\x8dih tekih z 12-imi, leta 1995 je 28 zaporednih udarcev v polje odbil za eno bazo, kar je rekordni niz za nemetalca po letu 1912._NEWLINE_Med svojim obdobjem z ekipo New York Yankees je bil zadnji, ki je nosil \xc5\xa1tevilko 2, pred sedanjim dolgoletnim bli\xc5\xbenjim zaustavljalcem ekipe, Derekom Jeterjem._NEWLINE_Svojo poklicno pot je kon\xc4\x8dal pri ekipi St. Louis Cardinals, kjer se je ponovno sre\xc4\x8dal z biv\xc5\xa1im upravnikom iz Oaklanda, Tonyjem La Russo._NEWLINE_Gallego je bil od decembra 2004 do 7. oktobra 2008 trener tretje baze in notranjega polja ekipe Colorado Rockies, nato pa je ta polo\xc5\xbeaj prevzel pri ekipi Oakland Athletics. Novembra 2015 je prevzel mesto direktorja razvoja v ekipi Los Angeles Angels of Anaheim.\n_START_SECTION_\nZasebno \xc5\xbeivljenje\n_START_PARAGRAPH_\nGallego ima s svojo \xc5\xbeeno Caryn tri otroke: Joea, Nika in Alija. Niko je igral baseball na univerzi UCLA in julija 2010 sklenil pogodbo z ekipo Arizona Diamondbacks Svoji ekipi je pred tem pomagal do zadnjega kroga Univerzitetne Svetovne serije leta 2010, kjer so na koncu izgubili proti ekipi iz Ju\xc5\xbene Karoline. Po koncu univerzitetnega \xc5\xa1olanja je najprej igral za ekipo Visalia Rawhide iz lige California League.'